Author: lubica.pitlova

Správa zo zahraničnej pracovnej cesty
1.  Účastník ZPC:
Ing. Ľubica Pitlová, hlavný štátny radca, 
Odbor štátnej a európskej politiky vo vede a technike, Sekcia vedy a techniky, Ministerstvo školstva, vedy, techniky a športu Slovenskej republiky
Znalosť jazykov: anglický/veľmi pokročilý, nemecký/veľmi pokročilý 
2.  Zahraničná pracovná cesta:
štát/mesto: Belgicko/Brusel
Dátum: 5.05. – 6.05.2011
Účel cesty: účasť na zasadnutí Skupiny na vysokej úrovni pre  Spoločnú tvorbu výskumných programov ktorá je vytvorená Výborom pre Európsky výskumný priestor (ERAC). Cestovné náklady hradilo MF SR z finančnej obálky, pobytové náklady hradilo MŠVVŠ SR. 
3.  Rámcový program pobytu:
05.05.2011 cesta Bratislava – Schwechat, let Viedeň – Brusel
06.05.2011 účasť na zasadnutí, let Brusel-Viedeň, cesta Schwechat - Bratislava
4.  Stručný priebeh zasadnutia:
Úvod do problematiky:
Rada EÚ pre konkurencieschopnosť schválila v decembri 2008 začiatok procesu Spoločnej tvorby výskumných programov (Joint Programming in Research - JP, ďalej len „JP“) a zriadila Skupinu na vysokej úrovni pre spoločnú tvorbu výskumných programov (Groupe de Programmation Conjointe- GPC – ďalej len GPC) zloženú zo zástupcov členských štátov a štátov asociovaných k 7 rámcovému programu pre výskum, vývoj a demonštračné aktivity. Mandát skupiny, ktorý  bol pôvodne určený na 2 roky, bol po revízii všetkých pracovných skupín ERACu predĺžený na ďalšie 3 roky.  
Program zasadnutia
1. Schválenie programu 
2. Informácie predsedu k Európskemu výskumnému priestoru  
3. Informácie belgického predsedníctva k dvojročnej správe o spoločnej tvorbe výskumných    
    programov
4. Súvislosť medzi iniciatívou Spoločná tvorba výskumných programov (Joint Programming) 
    a Európskym inovačným partnerstvom   
5. Aplikácia Smernice pre rámcové podmienky spoločnej tvorby výskumných programov pre 
    iniciatívu  Urbanizovaná Európa – prezentácia rakúskej delegácie   
6. Pokrok v príprave druhej  vlny Spoločnej tvorby výskumných programov 
7. Spôsoby zapojenia podnikateľskej sféry
8. Monitorovanie jednotlivých iniciatív (Joint Programming Initiatives – PJI) – úloha systému  
    NETWATCH – prezentácia Euróskej komisie (EK)
9. Program poľského predsedníctva – prezentácia poľskej delegácie

K bodu č. 2 . Informácie predsedu k Európskemu výskumnému priestoru    
Predseda  Sándor Erdo (Hu) informoval o pokroku v implementácii Európskeho výskumného priestoru, vrátane politických a právnych súvislostí. Informácia obsahovala taktiež plán ďalšej činnosti, analýzu vplyvov a časový harmonogram.   

K bodu č. 3. Informácie belgického predsedníctva k dvojročnej správe o spoločnej tvorbe výskumných  programov
Bývalý predseda (belgické predsedníctvo) Pieter de Paw  stručne informoval o  dvojročnú ej správe o činnosti Skupiny na vysokej úrovni pre spoločnú tvorbu výskumných programov. V tejto súvislosti sa delegáti zhodli na tom, že správa je „živým“ dokumentom, ktorý bude potrebné priebežne aktualizovať. Zhodli sa tiež tom, že momentálne je potrebné zastaviť proces určovania výskumných priorít pretože  najprv treba získať skúsenosti z rozvoja spolupráce v už definovaných 10 oblastiach. 

K bodu 4 Súvislosť medzi iniciatívou Spoločná tvorba výskumných programov (Joint Programming) a Európskym inovačným partnerstvom (EIP). 
Európske inovačné partnerstvá sú najdôležitejšou súčasťou Vlajkovej iniciatívy Inovačná únia. Pilotným EIP je „Aktívne a zdravé starnutie“. Delegáti sa zhodli na tom, že bude potrebné zladiť aktivity tohto EIP a spoločnou iniciatívou (Joint Programming Initiative = JPI) „Viac rokov, lepší život“.         

K bodu 5 Aplikácia Smernice pre rámcové podmienky spoločnej tvorby výskumných programov pre iniciatívu  Urbanizovaná Európa – prezentácia rakúskej delegácie
Rakúska delegácia predstavila pokrok v JPI Urbanizovaná Európa
         
K bodu 6  Pokrok v príprave druhej  vlny Spoločnej tvorby výskumných programov
Aktivita ďalších 6 JPI by mala oficiálne začať v decembri 2011. SK delegácia upozornila na to, že jednotlivých JPI sa zúčastňuje čoraz menej účastníkov a položila otázku zástupcovi EK, či sa plánuje nejaké riešenie, ktoré by umožňovalo  aj malým krajinám zúčastniť sa  viacerých iniciatív. Komisia odpovedala, že to nie je možné. 

K bodu 7 Spôsoby zapojenia podnikateľskej sféry
Delegáti sa zhodli na tom, že do práce jednotlivých JPI je potrebné zapojiť podnikateľskú sféru v čo najskoršom štádiu. Delegácie boli vyzvané, aby posielali námety na spôsoby, akými je to možné dosiahnuť, španielskej delegácii.  

K bodu č. 8 Monitorovanie jednotlivých iniciatív (Joint Programming Initiatives – PJI) – úloha systému  NETWATCH – prezentácia Euróskej komisie (EK).
Komisia prezentovala informácie o systéme Netwatch, pomocou ktorého bude možné v krátkej budúcnosti monitorovať aj pokroch v jednotlivých JPI. 

K bodu 9  Program poľského predsedníctva
Poľská delegácia prezentovala program nadchádzajúceho poľského predsedníctva. 
     
5.  Odporúčané závery:  
Keďže Slovenská republika sa zatiaľ zúčastňuje len jednej z desiatich JPI (pilotný program „Boj proti neurodegeneračným ochoreniam, najmä proti Alzheimerovej chorobe“), bude potrebné sledovať pokrok dosiahnutý vo všetkých ostatných iniciatívach, ako aj ich vplyv na finančnú stratégiu EÚ, aby bolo  prípadne možné sa do nich v budúcnosti zapojiť.   

6.   Prehľad prinesenej dokumentácie a miesto jej uloženia
    Prezentácie o pokroku v jednotlivých iniciatívach sa nachádzajú v Sekcii vedy a techniky MŠVVaŠ SR. 

7.   Osobitne vyhodnotený očakávaný prínos ZPC
Na zasadnutí odzneli dôležité informácie o pokroku v oblasti Spoločnej tvorby výskumných programov EÚ ako aj o pokroku dosiahnutom v jednotlivých JPI.  Pre Slovenskú republiku je dôležité sledovať vplyv týchto iniciatív na finančnú stratégiu EÚ a poprípade sa do niektorých ďalších v budúcnosti zapojiť.  
  8.    Spôsob zverejnenia výsledkov ZPC, prenos získaných informácií
Správa bola predložená riaditeľke Odboru štátnej a európskej politiky vo vede a technike, ktorá je zároveň poverená vedením  Sekcie vedy a techniky a zodpovedným pracovníkom Sekcie medzinárodnej spolupráce MŠVVŠ SR. Bude zverejnená na internetovej stránke MŠVVŠ SR. 
Súhlasím so zverejnením správy na internete

Správu vypracoval: Ing. Ľubica Pitlová, OŠEPVaT
Dátum: 23.05.2011
Správu schválil: RNDr. Marta Cimbáková, poverená vedením  SVaT